**SZÁMLAVÁLTÁSI MEGHATALMAZÁS**

**- belföldön, azonos pénznemben vezetett lakossági fizetési számlák tekintetében –**

**Alulírott**

|  |  |  |
| --- | --- | --- |
|  | TULAJDONOS | TÁRSTULAJDONOS |
| név: |  |  |
| születési név: |  |  |
| születési hely: |  |  |
| születési dátum: |  |  |
| anyja neve: |  |  |
| azonosító okmány száma: |  |  |
| típusa (szig., útlevél, vez. eng.): |  |  |
| értesítési cím |
| országkód, irányítószám: |  |  |
| település: |  |  |
| utca, házszám: |  |  |
| elérhetőségek |
| telefonszám: |  |  |
| mobil telefonszám: |  |  |
| e-mail cím: |  |  |

ezúton megbízom a

\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ -ot (a továbbiakban: **Új Pénzforgalmi Szolgáltató**), hogy a fizetési számla váltásról szóló 263/2016. (VIII.31.) Korm. rendelet (a továbbiakban: Rendelet) rendelkezéseinek megfelelően a

\_\_ \_\_ \_\_ \_\_ \_\_ \_\_ \_\_ \_\_\_\_ \_\_ \_\_ \_\_ \_\_ -nál(a továbbiakban: **Korábbi Pénzforgalmi Szolgáltató**) vezetett \_\_ \_\_ \_\_ devizanemű,

\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_ \_\_ \_\_ \_\_ pénzforgalmi jelzőszámú lakossági fizetési számlámról (a továbbiakban: **Korábbi Fizetési számla**)

az Új Pénzforgalmi Szolgáltatónál nyitott és vezetett alábbi lakossági fizetési számlára

devizaneme: \_\_ \_\_ \_\_ pénzforgalmi jelzőszáma:

 \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_ \_\_ \_\_ \_\_

(a továbbiakban: **Új Fizetési számla**) történő **számlaváltás során az alábbiak szerint eljárjon**.

***Beszedési Megbízások áthelyezése***

Valamennyi jelenleg fennálló csoportos beszedési megbízás átvitelét kérem, **vagy[[1]](#footnote-1)\***

Részleges áthelyezést kérek, az 1. sz. mellékletben részletesen meghatározott \_\_ \_\_ db átkért csoportos beszedési megbízásra adott felhatalmazásra vonatkozóan.

Egyéb beszedési felhatalmazásom átvitelét is kérem, a 4. sz. mellékletben részletesen meghatározott \_\_ \_\_ db átkért egyéb beszedési felhatalmazásomra vonatkozóan.

Nyilatkozom, hogy az Új Pénzforgalmi Szolgáltató helyett saját magam végzem el a Beszedési Megbízások kedvezményezettjeinek a Rendelet szerinti értesítésével összefüggő feladatokat.

A számlaváltás alapvetően a Korábbi Fizetési számla terhére a beszedők által kezdeményezett, jelenleg fennálló **csoportos beszedéseket** érinti. Amennyiben **egyéb** (felhatalmazáson alapuló) beszedést is át kíván vinni az Új Pénzforgalmi Szolgáltatóhoz, úgy azt a 4. számú mellékletben kell megjelölnie.

Amennyiben a számlaváltással egyidejűleg az átvitellel érintett **csoportos beszedés** **adatait is módosítani kívánja**, ezt az 1. számú mellékleten jelölheti meg, abban az esetben is, ha egyébként valamennyi csoportos beszedését át kívánja vinni az Új Pénzforgalmi szolgáltatóhoz.

***Rendszeres Átutalási Megbízások áthelyezése***

Valamennyi - jelenleg fennálló - fix összegű rendszeres átutalási megbízásom átvitelét kérem (a továbbiakban: Rendszeres Átutalási Megbízások), **vagy[[2]](#footnote-2)\***

Részleges áthelyezést kérek a 2. sz. mellékletben részletesen meghatározott \_\_ \_\_ db rendszeres átutalási megbízásra vonatkozóan.

Tudomásul veszem és elfogadom, hogy a Korábbi Fizetési számlámhoz kapcsolódó nem *Rendszeres Átutalási Megbízások* áttelepítésére jelen Számlaváltási Meghatalmazás nem terjed ki.

***Rendszeres Jóváírások áthelyezése***

Valamennyi, az elmúlt 13 hónapban legalább 4 alkalommal beérkező ismétlődő átutalás átvitelét kérem (a továbbiakban: Rendszeres Jóváírások), **vagy[[3]](#footnote-3)\***

A Korábbi Fizetési számlámhoz kapcsolódóan részleges áthelyezést kérek, a 3. sz. mellékletben részletesen meghatározott \_\_ \_\_ db átkért Rendszeres jóváírásomra vonatkozóan.

Egyéb Rendszeres jóváírásom átvitelét is kérem, az 5. sz. mellékletben részletesen meghatározott \_\_ \_\_ db átkért Rendszeres jóváírásomra vonatkozóan.

Nyilatkozom, hogy az Új Pénzforgalmi Szolgáltató helyett saját magam végzem el a Rendszeres Jóváírások fizető feleinek a Rendelet szerinti értesítésével összefüggő feladatokat.

**Rendszeres jóváírás**nak 13 hónap alatt legalább 4 beérkező átutalás minősül. Amennyiben ezen jóváírásain felül is szeretné valamely **egyéb jóváírás**ának átvitelét, úgy azt az 5. sz. melléklet megfelelő példányszámban történő kitöltésével tudja megadni.

***Fizetési számlaváltás napjának meghatározása (Bankváltás napja)***

Megbízom az Új Pénzforgalmi Szolgáltatót azzal, hogy 20\_\_ \_\_ . \_\_ \_\_ . \_\_ \_\_ . napjától (a továbbiakban: **Bankváltás Napja**) az Új Fizetési számlámról teljesítse a Beszedési Megbízásokat és/vagy a Rendszeres Átutalási Megbízásokat. Tudomással bírok arról, hogy Bankváltás Napja nem lehet korábbi időpont, mint jelen meghatalmazás Új Pénzforgalmi szolgáltató általi átvételét követő 13. munkanap.

***Fizetési számla megszüntetése***

A fizetési megbízások teljes körű áthelyezését követően a Korábbi Fizetési számla **keretszerződést felmondom** és **kérem a Bankváltás Napján fennmaradó pozitív egyenleg átutalását** az Új Pénzforgalmi Szolgáltatónál vezetett Új Fizetési számlámra.

A fizetési számla megszüntetésének legkorábbi időpontja a Bankváltás Napja, vagy - amennyiben a Korábbi Pénzforgalmi Szolgáltatóval ennél hosszabb felmondási időben állapodtam meg, a felmondási idő utolsó napja. A felmondási idő a Bankváltás Napjától számítódik.

Tudomásul veszem, hogy a Korábbi Fizetési számla pozitív egyenlege a Bankváltás Napján kerül az Új Fizetési számlára átutalásra.

Tudomásul veszem, hogy bármelyik fizetési megbízás típusra (Beszedési Megbízás, Rendszeres Átutalási Megbízás, Rendszeres Jóváírás) adott részleges áthelyezési meghatalmazás a számlazárást kizárja.

Tudomásul veszem, hogy a Korábbi Fizetési számlám csak abban az esetben kerül megszüntetésre, ha azzal kapcsolatban a Korábbi Pénzforgalmi Szolgáltatóval szemben fennálló valamennyi kötelezettségemet teljesítettem, és nem áll fenn egyéb kizáró ok.

Tudomásul veszem és elfogadom, hogy amennyiben a Korábbi Fizetési számlám megszüntetésének bármiféle akadálya van, úgy annak tényéről és a számlamegszüntetést akadályozó okról a Korábbi Pénzforgalmi Szolgáltató haladéktalanul tájékoztatni köteles.

***Beérkező Átutalások jóváírásának megtagadása***

Kérem, hogy a Korábbi Pénzforgalmi Szolgáltató a Bankszámlaváltás Napjától a Korábbi Fizetési Számlára beérkező átutalásokat ne írja jóvá. Tudomásul veszem, hogy Bankszámlaváltás Napját követően a Korábbi Pénzforgalmi Szolgáltató az összes - ideértve a számlaváltással nem érintett - beérkező átutalás jóváírását megtagadja, azokat a kezdeményező fél részére visszafordítja.

***Adatkezelés és adattovábbítás***

Kérem a Korábbi Pénzforgalmi Szolgáltatót, hogy jelen Számlaváltási Meghatalmazásban megjelölt Rendszeres Jóváírások, Beszedési Megbízások és Rendszeres Átutalási Megbízások vonatkozásában az Új Pénzforgalmi Szolgáltató részére átadott információkat részemre is megküldeni szíveskedjen.

Felhatalmazom az Új Pénzforgalmi Szolgáltatót, hogy a számlaváltás keretében a képviseletemben eljárva megkérje a Korábbi Pénzforgalmi Szolgáltatótól a fenti banktitoknak minősülő adatokat, egyúttal felhatalmazom a Korábbi Pénzforgalmi Szolgáltatót, hogy ezeket az adatokat az Új Pénzforgalmi Szolgáltató részére megadja. Felhatalmazom az Új és a Korábbi Pénzforgalmi Szolgáltatót, hogy a Beszedési Megbízások kedvezményezettjeinek és a Rendszeres Jóváírások fizető feleinek a Rendelet szerinti értesítése során a számlaváltással összefüggő, banktitoknak minősülő adatokat átadja.

***Hozzájárulás a bankváltással kapcsolatos műveletek elvégzéséhez***

Amennyiben a Beszedési Megbízások kedvezményezettjeinek és/vagy a Rendszeres Jóváírások fizető feleinek értesítésével összefüggő feladatokat nem magam végzem el, **hozzájárulok ahhoz, hogy az Új Pénzforgalmi Szolgáltató**

* a Korábbi Fizetési számlámra ismétlődően átutalást teljesítő fizető feleket (Rendszeres Jóváírók) azok számlavezető pénzforgalmi szolgáltatói útján tájékoztassa az Új Pénzforgalmi Szolgáltatónál vezetett Új Fizetési számlámról és/vagy;
* a beszedőket tájékoztassa az Új Fizetési számlámról, megjelölve azt az időpontot, amelytől kezdődően a beszedési megbízást az Új Fizetési számlám terhére teljesíti.

Tudomásul veszem, hogy az Új Pénzfogalmi Szolgáltató a fenti tájékoztatási kötelezettségének csak abban az esetben tesz eleget, ha a Korábbi Pénzfogalmi Szolgáltató által, vagy az általam megadott információk azt számára lehetővé teszik.

Tudomásul veszem, hogy jogszabály által előírt egyéb értesítési kötelezettségem alól az Új Pénzforgalmi Szolgáltató általi értesítés nem mentesít.

**Hozzájárulok ahhoz, hogy az Új Pénzforgalmi Szolgáltató**

* a Bankváltás Napjától teljesítse a jelen meghatalmazásban megjelölt rendszeres átutalási megbízásokat,
* tegye meg az előkészületeket a jelen meghatalmazásban megjelölt beszedések teljesítésére.

**Hozzájárulok ahhoz, hogy a Korábbi Pénzforgalmi Szolgáltató** a Bankváltás napjának hatályával a jelen meghatalmazásomban foglalt nyilatkozatok szerint a Korábbi Fizetési számlát érintően:

* a Rendszeres Átutalási Megbízásaimat törölje,
* ne teljesítse a Beszedési megbízásokat,
* ne írja jóvá a beérkező átutalásokat,
* felmondási idő kikötése hiányában a Korábbi Fizetési számlát a Bankváltás napján szüntesse meg. Felmondási idő kikötése esetén a Korábbi Fizetési számlát a Bankváltás Napjától számított felmondási idő leteltekor szüntesse meg.
* a Korábbi Fizetési számlán fennmaradó pozitív egyenleget utalja át az Új Fizetési számlámra.

***A fizetési számla váltással kapcsolatos egyéb nyilatkozatok***

Tudomásul veszem, hogy amennyiben a Korábbi Fizetési számlának társtulajdonosa van, a számlaváltási meghatalmazás teljesítésére kizárólag abban az esetben van mód, ha jelen meghatalmazást a társtulajdonos is aláírja.

Tudomásul veszem, hogy amennyiben a Korábbi Pénzforgalmi Szolgáltatónál és az Új Pénzforgalmi Szolgáltatónál rögzített azonosító adataim közül a születési név, születési hely, születési dátum, anyja neve között eltérés van, vagy a Korábbi Pénzforgalmi Szolgáltatónál vezetett fizetési számlám számát tévesen jelöltem meg, akkor ez a Fizetési váltás akadályát jelenti, azaz az Új Pénzforgalmi Szolgáltató nem tudja vállalni a megbízás teljesítését.

Tudomásul veszem, hogy jelen megbízást a Korábbi Pénzforgalmi Szolgáltató elfogadó üzenetének (vagyis a Beszedési Megbízások, Rendszeres Átutalási Megbízások és Rendszeres Jóváírások adatai átadásának, vagy azok visszautasításának) az Új Pénzforgalmi Szolgáltató általi elfogadását követően nem vonhatom vissza, így a nyilatkozattétel következményeit vállalom.

Tudomásul veszem és elfogadom, hogy amennyiben a Bankváltás Napjától harmadik fél hibájából adódóan (pl. Fizető fél, Kedvezményezett fél, stb.) nem kerülnek teljesítésre jelen számlaváltással érintett *Beszedési Megbízások* és *Rendszeres Jóváírások,* úgy ebből adódóansem az Új, sem a KorábbiPénzforgalmi Szolgáltatót felelősség nem terheli.

Tudomásul veszem és elfogadom, hogy amennyiben olyan szolgáltatást kívánok átvinni az Új Pénzforgalmi Szolgáltatóhoz, amely szolgáltatást az Új Pénzforgalmi Szolgáltató nem nyújt, akkor ezen megbízások az Új Pénzforgalmi Szolgáltató által nem kerülnek átvételre.

Tudomásul veszem, hogy a Korábbi és az Új Pénzforgalmi Szolgáltató a fizetési számla váltással kapcsolatos értesítéseit a jelen Számlaváltási Meghatalmazásban megjelölt levelezési címre küldi meg.

Jelen Számlaváltási Meghatalmazást a Számlaváltási Tájékoztató ismeretében, és az abban foglaltak elfogadásával írtam alá.

A Számlaváltási Meghatalmazás két eredeti példányban készül, melyből egy példány a fogyasztót, egy példány az Új Pénzforgalmi Szolgáltatót illeti.

Tudomással bírok arról, hogy jelen Számlaváltási Meghatalmazás egy átvétel igazolásával ellátott példányát az Új Pénzforgalmi szolgáltató a részemre átadja.

Kelt, ………………………, 20…. év, ………………. hó …….. nap

**Aláírás(ok)**: **…………………………………………… ……………………………………………**

**NÉV** (nyomtatva): **……………………………………………… ……………………………………………**

 **Tulajdonos Társtulajdonos**

**ZÁRADÉK**

Alulírott(ak), az Új Pénzforgalmi Szolgáltató képviseletében kijelentem (kijelentjük), hogy a fenti Számlaváltási Meghatalmazást (és mellékleteit) az Új Pénzforgalmi Szolgáltató nyilvántartásba vette.

Kelt, ………………………, 20…. év, ………………. hó …….. nap

 ……………………………………………………………………………………………..

 Új Pénzforgalmi Szolgáltató képviselője

1. \* Teljes körű és részleges átkérési meghatalmazás egyidejűleg nem adható. [↑](#footnote-ref-1)
2. \* Teljes körű és részleges átkérési meghatalmazás egyidejűleg nem adható. [↑](#footnote-ref-2)
3. [↑](#footnote-ref-3)